b'\n_START_ARTICLE_\nXaphoon\n_START_PARAGRAPH_\nEn Xaphoon er et trebl\xc3\xa5seinstrument med enkelt r\xc3\xb8rblad, opprinnelig laget av bambus, men i moderne utf\xc3\xb8relse oftest produsert i plast._NEWLINE_Xaphoonen kalles ofte \xc2\xablomme-saksofon\xc2\xbb, og det henspilles da p\xc3\xa5 dens relativt beskjedne st\xc3\xb8rrelse, og spilleteknikken som er relativt lik den p\xc3\xa5 saksofonen. Sammen med fl\xc3\xb8yte og munnspill er dette greie instrumenter \xc3\xa5 ha med p\xc3\xa5 reisefot._NEWLINE_Instrumentet fins i to varianter, en stemt i Bb og en i C. I Norge er C-varianten mest utbredt. Instrumentet har et omfang p\xc3\xa5 to oktaver, og spilles med ni fingre._NEWLINE_Instrumentets navn kommer opprinnelig fra bamboozaphone som ble til bamboozafoon, siden bamboo zafoon til bare zafoon, ogs\xc3\xa5 stavet Xaphoon._NEWLINE_Instrumentet har en overraskende rik klang i forhold til st\xc3\xb8rrelsen, og kan minne om klarinett eller en r\xc3\xa5ere saksofonlyd, alt etter spillestil.\n_START_SECTION_\nTyper\n_START_PARAGRAPH_\nBortsett fra hvilket materiale den er laget av skiller instrumentet seg ut i toneomfanget.'